Foto: FaH

ZLATKO HASANBEGOVIĆ, bivši ministar kulture i sadašnji saborski zastupnik, potvrdio nam je da se prošli tjedan susreo sa Željkom Markić i Brunom Esih u zagrebačkom kafiću Kolding.



Kada smo spomenuli da ga zovemo zbog navodnog sastanka s Markić i Esih, uznemireni Hasanbegović potvrdio nam je susret prošlog četvrtka i odbrusio "Pa šta onda?!"

Urote se ne kuju po kafićima

Tekst se nastavlja ispod oglasa

"Sreo sam ih na ulici i popili smo kavu. Šta, mislili ste da se kuju urote u kafiću u centru grada pred 100 ljudi?", nastavio je pobiješnjeli Hasanbegović napadajući nas zašto ga uopće zovemo zbog ovoga i zašto se piše o susretu troje lidera hrvatske ultradesnice. Izignorirao je i pitanje o čemu su razgovarali 'stari poznanici'.



Za Index je rekao da neće doći do preslagivanja na desnici te da ostaje i dalje u Klubu zastupnika HDZ-a, kao i saborska zastupnica Bruna Esih.



Za kraj, Hasabegović je svima poručio:



"Na optužnicu nemam više ništa dodati, pari mi se ovo smiješno."